Publication: Magyar Közlöny
Issue: MK-1999-79 (Year: 1999, Number: 79)
Era: 1990-2004
Section: 78/B. §-át az 1997. évi CV. törvény 40. § (1) bekezdése 1998.
Paragraph Index: 1021

78/B. §-át az 1997. évi CV. törvény 40. § (1) bekezdése 1998. január 1-jétől hatályon kívül helyezte, tehát ezzel megszűnt a kifejezetten erre a jogcímre alapított költségelszámolás lehetősége, így annak indoka is, hogy a forgalmi rendszám bármilyen ÁFÁ-s számlán szerepeljen. Ezen túlmenően az üggyel kapcsolatban fontosnak tartom megjegyezni az alábbiakat: Figyelemre méltó a MOL Rt. szándéka, mellyel szeretne „mindenki kedvében járni”, s melyhez úgy véli, elegendő felhatalmazást ad az ÁFA-törvény fent idézett szakasza azzal, hogy a szóban forgó számláknak csupán a minimális tartalmi kellékeit határozza meg. Ez azonban nem jelent felhatalmazást. Egyrészt az Avtv. szigorú és következetesen érvényesítendő szabályokat ír elő a személyes adatok kezelőire. Mivel a töltőállomásokon a vizsgált rendelkezésben előírt, személyes adatokat tartalmazó „gépi számláról” másolat készül, melyet a MOL Rt. — a panaszoshoz címzett, 1997. szeptember 26-án kelt levélében is állítva — 5 évig megőriz, ezzel az Avtv. hatálya alá tartozó adatkezelést valósít meg. Ugyanis az Avtv.

Source: https://magyarkozlony.hu/hivatalos-lapok/fb099cd5628f0cf870629d5eef62e02db171d188/dokumentumok/01043d1a7629ce56f337a052076a09c0ca102301/letoltes